FI Euroopan unionin virallinen lehti C 307/14

Jäsenvaltion toimittamat tiedot perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 mukaisesti myönnetystä valtiontuesta

2010/C 307/07

Tuen N:o: XA 166/10

Jäsenvaltio: Ranska

Alue: Département des Hautes-Pyrénées

Tukiohjelman nimike tai yritykselle myönnettyä yksittäistä tukea saaneen yrityksen nimi: Aides du département des Hautes-Pyrénées aux investissements en matériels des coopératives d’utilisation de matériel en commun (CUMA).

Oikeusperusta:

— Articles L 1511-1 et suivants du code général des collectivités territoriales

— Délibération du Conseil général des Hautes-Pyrénées

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 130 000 EUR

Tuen enimmäisintensiteetti: 20 % raskaan ajokaluston, maanmuokkauskaluston ja ympäristöä säästävien työmenetelmien edellyttämien investointien arvosta, 10 % muun kaluston hankinnan edellyttämistä investoinneista.

Täytäntöönpanopäivä: Sen jälkeen, kun poikkeushakemuksen rekisteröintinumero on julkaistu maatalouden ja maaseudun kehittämisen pääosaston internetsivustolla.

Tukiohjelman tai yksittäisen tuen kesto: 31 päivään joulukuuta 2013 asti

Tuen tarkoitus: Tuen tarkoituksena on edistää kaluston yhteiskäyttöä maatiloilla. Hautes-Pyrénées'n departementin maatilat ovat pieniä (keskimäärin 23 hehtaaria), eivätkä ne pysty hankkimaan itselleen kaikkea tilanpidon edellyttämää kalustoa. Tuella pyritään nostamaan tilojen kokonaistuloa, alentamaan tuotantokustannuksia ja parantamaan työ-, ympäristö- ja hygieniaolosuhteita tehokkaamman kaluston avulla.

Tukikelpoisia ovat uudet viljelyyn ja kotieläintalouteen käytettävät koneet ja laitteet, kuten rehunkorjuu- ja pakkauskalusto, maanmuokkaus- ja ajokalusto, viljankorjuukalusto, tilojen ympäristön kunnossapitokalusto ja navettakalusto.

Tukiväline kuuluu 15. joulukuuta 2006 annetun asetuksen (EY) N:o 1857/2006 4 artiklan soveltamisalaan, ja käyttäjäyhteisö vastaa asiaa koskevan yhteisön lainsäädännön vaatimusten noudattamisesta.

Tuki on varattu tiloille, jotka

ovat kokonsa perusteella yhteisön lainsäädännössä määriteltyjä pk-yrityksiä (vrt. 6. elokuuta 2008 annetun komission asetuksen (EY) N:o 800/2008 (EUVL L 214, 9.8.2008) liite I),

toimivat maataloustuotteiden alkutuotannon alalla,

eivät ole vaikeuksissa olevien yritysten pelastamiseen ja rakenneuudistukseen myönnettävää valtiontukea koskevissa yhteisön suuntaviivoissa (EUVL C 244, 1.10.2004) tarkoitettuja vaikeuksissa olevia yrityksiä.

Tuki ei missään tapauksessa saa ylittää asetuksen (EY) N:o 1857/2006 4 artiklan 9 kohdassa vahvistettua enimmäismäärää.

Asianomainen ala: Kaikki maatalouden osa-alat

Tuki on maatalouskoneosuuskuntien käytettävissä toimialasta riippumatta, edellyttäen että ne vastaavat yhteisön lainsäädännössä vahvistettua pk-yrityksen määritelmää.

Tuen myöntävän viranomaisen nimi ja osoite:

Conseil général des Hautes-Pyrénées 6 rue Gaston Manent 65000 Tarbes FRANCE

Internet-osoite: http://www.cg65.fr/front.aspx?publiId=321

Muita tietoja: —

Tuen N:o: XA 167/10

Jäsenvaltio: Ranska

Alue: Département des Hautes-Pyrénées

Tukiohjelman nimike tai yritykselle myönnettyä yksittäistä tukea saaneen yrityksen nimi: Aides à l’assistance technique et aides destinées à encourager la production de produits agricoles de qualité du département des Hautes-Pyrénées

Oikeusperusta: Articles L 1511-1 et suivants du code général des collectivités territoriales

Délibération du Conseil général des Hautes-Pyrénées

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 300 000 EUR

Tuen enimmäisintensiteetti: 80 %

Täytäntöönpanopäivä: Sen jälkeen, kun poikkeushakemuksen rekisteröintinumero on julkaistu maatalouden ja maaseudun kehittämisen pääosaston internetsivustolla.

Tukiohjelman tai yksittäisen tuen kesto: 31 päivään joulukuuta 2013 asti

Tuen tarkoitus: Tuki on tarkoitettu tuotannonalasta riippumatta kaikkien departementin maatalousalaa hyödyttävien teknisten tukitoimenpiteiden edistämiseen, menekinedistämistoimet mukaan luettuina. Etusijalle asetetaan kuitenkin korkealaatuisten tuotteiden ja alan edistämisen hyväksi toteutettavat toimet. Tuki myönnetään toimien toteuttamisesta vastaaville maatalouden kehittämisorganisaatioille (maatalouskamari, ammattialojen väliset yhdistykset jne.).

Eräät toimet on suunniteltu markkinatutkimusten rahoittamista, hyväksymishakemuksen valmistelua tai tuotteiden menekinedistämistä (messut, näyttelyt) varten korkealaatuisen maataloustuotannon edistämiseksi myöntämällä ja hyväksymällä virallisia laatumerkintöjä.

Toisten tarkoituksena on edistää tiedon ja kokemusten levittämistä ja uusia tai pitkälle erikoistuneita tuotannonaloja (esim. virallisella laatumerkinnällä varustetut tuotteet, luonnonmukainen maatalous) koskevaa neuvontatoimintaa viljelijöiden keskuudessa.

Departementin tärkeimpiä virallisella laatumerkinnällä varustettuja tuotteita ovat IGP/Label Rouge Haricot Tarbais, AOC/AOP mouton Barèges-Gavarnie, Label Rouge Agneau des Pyrénées, Label Rouge Bœuf Blond d’Aquitaine, IGP Jambon de Bayonne, Certificat de conformité Produit Jambon Noir de Bigorre, AOC Vin de Madiran et Pacherenc du Vic-Bilh, IGP Canard à foie gras du Sud Ouest. Eräiden muiden tuotteiden (esim. Oignon Doux de Trébons ja Poule Gascogne) osalta virallisen laatumerkinnän myöntämismenettely on parhaillaan käynnissä.

Departementin yleisneuvoston myöntämän tuen määrä on 10–80 %.

Tuen soveltamisaika on rajoitettu.

Tukea myönnetään tiloille, jotka

ovat kokonsa perusteella yhteisön lainsäädännössä määriteltyjä pk-yrityksiä (vrt. 6. elokuuta 2008 annetun komission asetuksen (EY) N:o 800/2008 (EUVL L 214, 9.8.2008) liite I),

toimivat maataloustuotteiden alkutuotannon alalla,

eivät ole vaikeuksissa olevien yritysten pelastamiseen ja rakenneuudistukseen myönnettävää valtiontukea koskevissa yhteisön suuntaviivoissa (EUVL C 244, 1.10.2004) tarkoitettuja vaikeuksissa olevia yrityksiä.

Yleisneuvosto valvoo 15. joulukuuta 2006 annetun asetuksen (EY) N:o 1857/2006 14 artiklan 6 kohdan ja 15 artiklan 4 kohdan mukaisesti, että kaikilla Hautes Pyrénées'n departementin tukikelpoisilla viljelijöillä on mahdollisuus saada tätä tukea, eikä minkään ryhmän tai muun organisaation jäsenyys ole edellytyksenä palvelujen saamiselle, ja että tuki on rajoitettu palvelun tarjoamisesta aiheutuviin kustannuksiin.

Asianomainen ala: Maatalousalalla toimivat pk-yritykset

Tuen myöntävän viranomaisen nimi ja osoite:

Conseil général des Hautes-Pyrénées 6 rue Gaston Manent 65000 Tarbes FRANCE

Internet-osoite: http://www.cg65.fr/front.aspx?publiId=321

Muita tietoja: —

Tuen N:o: XA 171/10

Jäsenvaltio: Ranska

Alue: Départements d'Outre-mer (DOM – merentakaiset departementit)

Tukiohjelman nimike tai yritykselle myönnettyä yksittäistä tukea saaneen yrityksen nimi: Aides aux groupements de producteurs dans les départements d'Outre-mer (DOM)

Oikeusperusta:

— Articles L621-1 à L621-11, articles R621-1 à R621-43 et articles R684-1 à R684-12 du code rural

— Komission asetuksen (EY) N:o 1857/2006 9 artikla

— Projet de décision du directeur de l’ODEADOM

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 2 300 000 EUR (tuensaajina on useampia ryhmiä)

Tuen enimmäisintensiteetti: 95 %:iin asti (siten, että tuen määrä ei kestoajasta riippumatta ylitä 400 000 EUR tuensaajaa kohti). Tuki on myös vuosittain aleneva (- 5 % vuodessa).

Täytäntöönpanopäivä: Heti kun komission vastaanottoilmoitus on saatu.

Tukiohjelman tai yksittäisen tuen kesto: 31 päivään joulukuuta 2013 asti

Tuen tarkoitus: Ranskan merentakaisten alueiden maatalouden kehittämistoimiston (ODEADOM) talousarviosta rahoitettu tuki on tarkoitettu merentakaisten departementtien tuottajaryhmille, eikä sitä saa yhdistää muihin mahdollisiin vastaaviin tukiin, joita rahoitetaan Ranskan POSEI-ohjelmasta.

Tuen tavoitteena on mahdollistaa tuottajaryhmien perustaminen ja toiminnan käynnistäminen. Jatkossa ryhmien toivotaan edistävän tuottajien toiminnan teknistä ja taloudellista nykyaikaistamista ja sopeuttamista markkinoiden kysyntään, tuottajien neuvotteluaseman lujittamista jakeluportaaseen nähden sekä viljelijöiden ammattimaisuuden lisäämistä.

Tuki liittyy komission asetuksen (EY) N:o 1857/2006 9 artiklassa mainittuihin toimiin ja erityisesti asianmukaisten tilojen vuokraamiseen, toimistolaitteiden hankintaan, tietokoneet ja ohjelmistot mukaan luettuina, hallinnollisiin kuluihin (henkilöstökulut mukaan luettuina), yleiskuluihin ja muihin kustannuksiin. Jos tilat ostetaan, tukikelpoiset menot on rajoitettava markkinahintojen mukaisiin vuokrakuluihin.

Asianomainen ala: Hedelmä- ja vihannesala (puutarha- ja peltoviljely, juuret ja mukulat, tuoreet hedelmät, sitrushedelmät, kuivatut hedelmät), puolipysyvät hedelmäviljelmät, viininviljely, puutarhaviljely, yrtit ja lääkekasvit, tuoksukasvit ja piristävät kasvit sekä riisi;

Märehtijät ja tuotanto ilman yhteyttä maahan.

Tuen myöntävän viranomaisen nimi ja osoite:

ODEADOM 12 rue Henri Rol-Tanguy TSA 60006 93555 Montreuil Cedex FRANCE

Internet-osoite: http://www.odeadom.fr/wp-content/uploads/2010/08/100817-groupements-de-producteurs.pdf

Muita tietoja: Ehdotettu tukijärjestelmä on jatkoa tukijärjestelmälle nro XA 110/08, mutta vuosittainen talousarvio on mukautettu vastaamaan paremmin merentakaisten departementtien tuottajaryhmien tarpeita.